Kohtaus elokuvasta
**Kaksi kaupunkia** (engl. *A Tale of Two Cities*) on vuonna 1911 ensi-iltansa saanut William Humphreyn ohjaama yhdysvaltalainen lyhyt mykkäelokuva. Elokuva on genreltään historiallinen draama, joka sijoittuu 1790-luvulle. Elokuvan tuottajana toimi J. Stuart Blackton, ja elokuva perustuu Charles Dickensin samannimiseen romaaniin *Kaksi kaupunkia* vuodelta 1859. Romaanin pohjalta Eugene Mullin laati elokuvan käsikirjoituksen. Vitagraph Studios oli elokuvan tuotantoyhtiönä ja General Film Company levittäjäyhtiönä.

*Kahden kaupungin* pääosissa ovat Maurice Costello ja Florence Turner. *Kaksi kaupunkia* kuvattiin New Yorkin Brooklynissä Vitagraphin studioilla ja Coney Islandilla. *Kaksi kaupunkia* on yhteensä 30 minuutin mittainen, ja sitä esitettiin kymmenen minuutin verran kolmena päivänä. Ensimmäinen kela esitettiin ensimmäisen kerran 21. helmikuuta, toinen 24. helmikuuta ja kolmas 25. helmikuuta 1911. Elokuvauransa vasta aloittanut Norma Talmadge esiintyy elokuvassa Miminä, joka on matkalla giljotiiniin. Kun naispääosaa esittänyt Florence Turner sairastui elokuvan kuvauksien aikana, Talmadge toimi Turnerin sijaisena tämän roolissa. Talmadgen Turnerille tarkoitetut kohtaukset kuvattiin siten, että Talmadge oli selin kameraan. *Kaksi kaupunkia* on säilynyt nykypäivään asti, ja se on julkaistu Yhdysvalloissa VHS:lle ja DVD:lle. Vuoden 2007 DVD-julkaisussa elokuva on vain 21 minuuttia pitkä, koska elokuvasta puuttuu yksi kela.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Lakimies Sydney Caron rakastuu Lucie Manetteen, joka on ranskalaisylimystön uhrin tytär. Kun Caron puolustaa syytettyä Charles Darneyta menestyksekkäästi, Lucie rakastuu ja avioituu Darnayn kanssa. Cartonin rakkaus Lucieta kohtaan jää yksipuoliseksi. Kun vallankumoustuomioistuin tuomitsee Darnayn kuolemaan, Darnayn kohtalo lepää Cartonin käsillä.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Maurice Costello  | … |  Sydney Carton
  |
|  Florence Turner  | … |  Lucie Manette
  |
|  Charles Kent  | … |  tohtori Manette
  |
|  Leo Delaney  | … |  Darnay
  |
|  William Shea  | … |  Jarvis Lorry
  |
|  William Humphrey  | … |  herttua D’Evremon
  |
|  Tefft Johnson  | … |  Defarge
  |
|  Edith Halleran  | … |  Madame Defarge
  |
|  Norma Talmadge  | … |  Mimi – giljotiiniin matkalla oleva nainen
  |
|  John Bunny  | … |  vanginvartija
  |
|  Kenneth Casey  | … |  herttua D’Evremonin poika
  |
|  Florence Foley  | … |  metsurin lapsi
  |
|  Julia Swayne Gordon  | … |  neiti Pross
  |
|  James Morrison  | … |  maalaispoika
  |
|  Lillian Walker  | … |  maalaistyttö
  |
|  Helen Gardner  | … |  
  |
|  Ralph Ince  | … |  
  |
|  Dorothy Kelly  | … |  
  |
|  Mabel Normand  | … |  
  |
|  Edwin R. Phillips  | … |  
  |
|  Eleanor Radinoff  | … |  
  |
|  Anita Stewart  | … |  
  |
|  Edith Storey  | … |  
  |
|  Lydia Yeamans Titus  | … |  
  |
|  Earle Williams  | … |  
  |

Lähteet
-------

1. 1 2 3 4 5 6  A Tale of Two Cities *silentera.com*. Silentera.com. Viitattu 28.6.2014. (englanniksi)
2. ↑  2007 Grapevine Video DVD edition *silentera.com*. Silentera.com. Viitattu 28.6.2014. (englanniksi)

Aiheesta muualla
----------------

* *Kaksi kaupunkia* Internet Movie Databasessa. (englanniksi)
* *Kaksi kaupunkia* AllMoviessa. (englanniksi)
* *Kaksi kaupunkia* Silent eran sivustolla (englanniksi)